

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-9912-ISAW-1/2019**

Заводни број: **351-68/2019-01**

Дана: 23.04.2019. године

 ОЏАЦИ

 Одељење за урбанизам, стамбено-комуналне и имовинско-правне послове поступајући по захтеву инвеститора, Српска православна црквена општина, Улица Железничка бб, поднетом преко пуномоћника Томчић Слободана из Оџака, Улица Доситеја Обрадовића бр. С, III 12, за издавање решења о одобрењу извођења радова, на основу члана 8ђ. и 134. и 145. Закона о планирању и изградњи („Сл.гласник Р.С.“, број 72/09, 81/09, 24/2011, 121/2012, 42/2013, 50/2013, 98/2013, 132/2014, 145/14 и 83/18), члана 29. Правилника о поступку спровођења обједињене процедуре електронским путем („Сл.гласник РС“ 113/2015, 96/2016 и 120/2017), члана 146. Закона о општем управном поступку („Службени гласник РС“, бр. 18/2016), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/17), Решења број 03-2-103-2/2019-IV од 12.04.2019. године, доноси:

 **З А К Љ У Ч А К**

**Одбацује се** захтев инвеститора, Српска православна црквена општина Оџаци, Улица Железничка бб, за издавање решења о одобрењу **извођења радова на изградњи помоћног објекта и летњиковца П+0 на катастарској парцели број 2148 К.О. Оџаци**, због неиспуњености формалних услова за поступање по истом.

 **О б р а з л о ж е њ е**

Инвеститор радова, Српска православна црквена општина Оџаци, преко пуномоћника, Томчић Слободана из Оџака, обратио се овом органу захтевом, у форми електронског документа, за издавање Решења о одобрењу извођења радова ближе описаних у диспозитиву овог решења.

Подносилац захтева је приложио следећу документацију:

* Главна свеска идејног пројекта израђена под бројем 03/2019-ИДП, март 2019. године, од стране КД „Стат“ Оџаци, одговорно лице Слободан Томчић, главни пројектант Слободан Томчић, дипл.инж.грађ., лиценца ИКС бр. 311 2399 03;
* Идејни пројекат – свеска 1 – пројекат архитектуре, израђен под бројем 03/2019-ИДП, март 2019, од стране КД „Стат“ Оџаци, главни пројектант Слободан Томчић дипл.инж.грађ., лиценца ИКС бр. 311 2399 03.
* Пуномоћ- овлашћење за подношење захтева;
* Катастарско топографски план
* Графички прилози техничке документације у dwg формату;
* Доказ о уплати таксе и накнаде за Централну евиденцију,
* По службеној дужности, овај орган је прибавио Извод из листа непокретности бр. 3096 к.о. Оџаци.

 По пријему захтева, овај орган проверио је испуњеност формалних услова за поступање по захтеву, прописаних чланом 28. и 29. Правилника о поступку спровођења обједињене процедуре електронским путем („Службени гласник РС“, бр. 113/15, 96/2016 и 120/17) и то: 1) да ли је надлежан за поступање по захтеву 2) подносилац захтева лице које може бити инвеститор те врсте радова у складу са Законом 3) захтев поднет у прописаној форми и да ли садржи све прописане податке; 4) уз захтев приложена сва документација прописана Законом и подзаконским актима 5) да ли је уз захтев приложен доказ о уплати прописане таксе и накнаде.

**На основу увида у електронски поднет захтев и Извод из листа непокретности број 3096 к.о. Оџаци, овај орган је утврдио следеће следеће:**

* Као носилац права својине на земљишту на катастарској парцели број 2148 К.О. Оџаци уписана је Република Србија-право коришћења Српска православна црквена општина, те је потребно извршити конверзију, односно претварање права коришћења у право својине код РГЗ-Службе за катастар непокретности Оџаци, ради одобрења извођења радова описаних у диспозитиву овог Закључка.

Како захтев садржи горе наведени недостатак, у складу са чланом 29. став 5. Правилника о поступку спровођења обједињене процедуре електронским путем („Службени гласник РС“, бр. 113/2015, 96/2016 и 120/17), одлучено је као у диспозитиву овог закључка.

Ако подносилац захтева у року од десет дана од пријема овог закључка, а најкасније 30 дана од дана његовог објављивања на интернет страници надлежног органа, поднесе нов, усаглашен захтев и отклони све недостатке, не доставља се документација поднета уз захтев који је одбачен, нити поново плаћа административна такса и накнада.

Подносилац захтева може само једном искористити право на подношење усаглашеног захтева без обавезе достављања документације поднете уз захтев.

**Поука о правном средству**: Против овог закључка може се изјавити приговор Општинском већу, у року од три дана од дана достављања закључка, кроз Централни информациони систем за електронско поступање у оквиру обједињене процедуре.

Руководилац Одељења,

Татјана Стаменковић, дипл.инж.грађ.